27. ΒΑΣΙΛΙΚΟΝ ΔΙΑΤΑΓΜΑ υπ’ αριθ.818 της 16 Νοεμ./21 Δεκ. 1960 (ΦΕΚ Α΄199) Περί τροποποιήσεως των διατάξεων περί καθορισμού του τρόπου της πληρωμής των συντάξεων των υπαλλήλων των Οργανισμών τοπικής αυτοδιοικήσεως. Έχοντες υπ’ όψιν τας διατάξεις 1) του άρθρου 38 του Ν.Δ.1827/1942 «περί συντάξεως των δημοτικών και κοινοτικών υπαλλήλων» και 2) την υπ’ αριθ.614 της 14.10.1960 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν. Άρθρον μόνον.-Τα προς είσπραξιν των συντάξεων των υπαλλήλων δήμων, δημοτικών ιδρυμάτων και κοινοτήτων πληρεξούσια των εν τω εσωτερικώ και εν τω εξωτερικώ διαμενόντων συνταξιούχων ισχύουσι μέχρι της λήξεως της παρεχομένης δι’ αυτών εντολής ή μέχρι της ανακλήσεως τούτων υπό των εντολέων. Εις την αρχήν εκάστου οικονομικού έτους δέον να προσάγηται εις τον οικείον ταμίαν αντίγραφον του ισχύοντος πληρεξουσίου. Η υπό της παρ.8 του άρθρ.2 του Κ.Δ. της 14.5.1943 οριζομένη βεβαίωσις της οικείας Αστυνομικής Αρχής περί του αμεταβλήτου των προϋποθέσεων καταβολής συντάξεως των υπαλλήλων των οργανισμών τοπικής αυτοδιοικήσεως, δέον να προσάγηται εις τον οικείον ταμίαν εις την αρχήν μεν εκάστου οικονομικού έτους εφόσον η σύνταξις εισπράττεται αυτοπροσώπως υπό των δικαιούχων, εις την αρχήν δε εκάστης εξαμηνίας εφόσον η σύνταξις εισπράττεται δια πληρεξουσίου, επιτρόπου κλπ. των δικαιούχων. (Αντί της σελ.194,13) Σελ.194,13(α) Τεύχος 167-35 Σύνταξη Δημοτικών και Κοινοτικών Υπαλλήλων 3.Ε.γ.26-27 Προκειμένου περί των εν τω εξωτερικώ διαμενόντων συνταξιούχων, η βεβαίωσις της οικείας Ελληνικής Προξενικής Αρχής περί του αμεταβλήτου των προϋποθέσεων καταβολής συντάξεως δέον να προσάγηται εις τον οικείον ταμίαν εις την αρχήν εκάστης εξαμηνίας είτε η σύνταξις εισπράττεται δια πληρεξουσίου είτε αύτη κατατίθεται απ’ ευθείας μερίμνη του οικείου ταμίου εις την Τράπεζαν της Ελλάδος κλπ. 